8. โครงสร้างการจัดการ

โครงสร้างกรรมการของบริษัท

โครงสร้างกรรมการของบริษัทประกอบด้วยคณะกรรมการ 3 ชุด ได้แก่ คณะกรรมการบริษัท
คณะกรรมการตรวจสอบ และคณะกรรมการบริหาร

คณะกรรมการบริษัท 

ณ วันที่ 31 มีนาคม 2556 คณะกรรมการบริษัทมีจำนวนทั้งสิ้น 9 ท่าน ประกอบด้วย

+------------------+--------------+------------------------------------+
| รายชื่อ            |              | ตำแหน่ง                             |
+------------------+--------------+------------------------------------+
| 1. นายสุชาติ       | จิวะพรทิพย์     | ประธานกรรมการ                      |
+------------------+--------------+------------------------------------+
| 2. นายชาญชัย      | อัศวกาญจน์     | กรรมการ                            |
+------------------+--------------+------------------------------------+
| 3. นายธเนศพล     | มงคลรัตน์      | กรรมการ                            |
+------------------+--------------+------------------------------------+
| 4. นายขวัญชัย      | ณัฏฐ์เศรษฐ์     | กรรมการ                            |
+------------------+--------------+------------------------------------+
| 5. นายรัช         | ทองวานิช      | กรรมการ                            |
+------------------+--------------+------------------------------------+
| 6. นายราชัน       | ควรหา        | กรรมการ                            |
+------------------+--------------+------------------------------------+
|   7. พลเอกสมทัต   | อัตตะนันทน์     | ประธานกรรมการตรวจสอบ/กรรมการอิสระ   |
+------------------+--------------+------------------------------------+
| 8. พล.ต.ท.ระพีพัฒน์ | ปาละวงศ์      | กรรมการตรวจสอบ/กรรมการอิสระ         |
|                  |              |                                    |
+------------------+--------------+------------------------------------+
| 9. นางสาวสุวรรณี   | ลิมปนวงศ์แสน   | กรรมการตรวจสอบ/กรรมการอิสระ         |
+------------------+--------------+------------------------------------+

ทั้งนี้มี นายพีรพันธ์ จิวะพรทิพย์ ทำหน้าที่เป็นเลขานุการบริษัท

กรรมการผู้มีอำนาจลงนามแทนบริษัท

กรรมการผู้มีอำนาจลงนาม เพื่อมีผลผูกพันแทนบริษัทได้ คือ นายสุชาติ จิวะพรทิพย์, นายขวัญชัย
ณัฏฐ์เศรษฐ์, นายรัช ทองวานิช, นายธเนศพล มงคลรัตน์ ,นายชาญชัย อัศวกาญจน์ และ
นายราชัน ควรหา กรรมการสองในหกท่านนี้ลงลายมือชื่อร่วมกันและประทับตราบริษัท

ขอบเขตอำนาจหน้าที่ของคณะกรรมการบริษัท

ตามรายงานการประชุมคณะกรรมการบริษัท ครั้งที่ 4/2551 เมื่อวันที่ 31 สิงหาคม 2551
ได้มีการกำหนดขอบเขตอำนาจหน้าที่ของกรรมการบริษัท ไว้ดังนี้

คณะกรรมการบริษัทมีอำนาจและหน้าที่ตามที่กำหนดในข้อบังคับของบริษัทแล้ว
ให้คณะกรรมการบริษัทมีอำนาจหน้าที่ดังต่อไปนี้

1)  ดูแลและกำหนดนโยบายที่สำคัญของบริษัท เกี่ยวกับหลักในการดำเนินธุรกิจ การเงิน
    การระดมทุน การบริหารเงินทุน และการบริหารความเสี่ยงของบริษัท

2)  พิจารณาเกี่ยวกับการลงทุน โดยพิจารณาอนุมัติงบประมาณ โครงการลงทุนของบริษัท
    และกำกับดูแลดำเนินโครงการให้เป็นไปตามแผนงานที่วางไว้

3)  ดูแลการดำเนินงานของบริษัท
    เพื่อให้เป็นไปตามเป้าหมายหรือดีกว่าเป้าหมายที่วางไว้และกำหนดแนวทางแก้ไขกรณีที่มีปัญหาอุปสรรคเพื่อให้บรรลุเป้าหมายที่วางไว้หรือดีกว่าเป้าหมายที่วางไว้

4)  จัดให้มีรายงานข้อมูลทั่วไป และข้อมูลทางการเงินของบริษัท
    เพื่อรายงานต่อผู้ถือหุ้นและผู้มีส่วนได้เสียหรือผู้ลงทุนทั่วไปอย่างถูกต้อง
    ทันการณ์และเป็นไปตามที่กฎหมายกำหนด

5)  รับทราบรายงานการตรวจสอบที่สำคัญของคณะกรรมการตรวจสอบหรือหน่วยงานกำกับและ

ตรวจสอบภายใน รวมทั้งผู้ตรวจสอบบัญชี และที่ปรึกษาฝ่ายต่าง ๆ ของบริษัท และมีหน้าที่กำหนด
แนวทางในการปรับปรุงแก้ไข กรณีที่พบข้อบกพร่องที่เป็นสาระสำคัญ

6)  สอบทานความเพียงพอและความเหมาะสมของระบบควบคุมภายในและการบริหารความเสี่ยงของ

บริษัท

7)  จัดให้มีกระบวนการสร้างผู้บริหารระดับสูงของบริษัทเพื่อให้มีขึ้นมาทดแทนอย่างต่อเนื่อง

(Succession Plan)

8)  แต่งตั้งกรรมการตรวจสอบ
    และให้ความเห็นชอบเกี่ยวกับอำนาจหน้าที่ของคณะกรรมการตรวจสอบ

แต่งตั้งกรรมการคนหนึ่งคนใดหรือหลายคนหรือบุคคลอื่นกระทำการอย่างใดอย่างหนึ่งแทนคณะกรรมการบริษัท
ทั้งนี้การมอบอำนาจดังกล่าวผู้ได้รับมอบอำนาจนั้นต้องไม่มีอำนาจอนุมัติรายการที่บุคคลดังกล่าวหรือบุคคลที่อาจมีความขัดแย้ง
(“บุคคลที่อาจมีความขัดแย้ง”
ให้มีความหมายตามที่กำหนดไว้ในประกาศของคณะกรรมการกำกับหลักทรัพย์และตลาดหลักทรัพย์)
มีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อย

เว้นแต่เรื่องต่อไปนี้ จะกระทำได้ต่อเมื่อได้รับอนุมัติจากที่ประชุมผู้ถือหุ้นก่อน
ทั้งนี้กำหนดให้รายการที่กรรมการหรือบุคคลที่อาจมีความขัดแย้ง มีส่วนได้เสีย
หรืออาจมีความขัดแย้งทางผลประโยชน์อื่นใดกับบริษัทหรือบริษัทย่อย
ให้กรรมการซึ่งมีส่วนได้เสียในเรื่องนั้น ไม่มีสิทธิออกเสียงลงคะแนนในเรื่องนั้น

-   เรื่องที่กฎหมายกำหนดให้ต้องได้มติที่ประชุมผู้ถือหุ้น

-   การทำรายการที่กรรมการมีส่วนได้เสียและอยู่ในข่ายที่กฎหมาย
    หรือข้อกำหนดของตลาดหลักทรัพย์ระบุให้ต้องได้รับอนุมัติจากที่ประชุมผู้ถือหุ้น

-   นอกจากนั้นในกรณีดังต่อไปนี้จะต้องได้รับความเห็นชอบจากที่ประชุมคณะกรรมการและที่ประชุมผู้ถือหุ้นด้วยคะแนนเสียงไม่น้อยกว่า
    3 ใน 4 ของจำนวนเสียงทั้งหมดของผู้ถือหุ้นที่เข้าประชุมและมีสิทธิออกเสียงลงคะแนน

  - การขายหรือโอนกิจการของบริษัททั้งหมดหรือบางส่วนที่สำคัญให้แก่บุคคลอื่น

  - การรับซื้อหรือรับโอนกิจการของบริษัทมหาชนอื่นหรือบริษัทเอกชนมาเป็นของ บริษัท

  - การทำ แก้ไข หรือเลิกสัญญา เกี่ยวกับการให้เช่ากิจการของบริษัททั้งหมดหรือบางส่วนที่ สำคัญ
  การมอบหมายให้บุคคลอื่นเข้าจัดการธุรกิจของบริษัท
  หรือการรวมกิจการกับบุคคลอื่นโดยมีวัตถุประสงค์จะแบ่งกำไรขาดทุนกัน

  - การออกหุ้นใหม่เพื่อชำระแก่เจ้าหนี้ของบริษัท ตามโครงการแปลงหนี้เป็นทุน

  - การลดทุนจดทะเบียนของบริษัท โดยการลดจำนวนหุ้น หรือลดมูลค่าหุ้น

  - การเพิ่มทุน การลดทุน การออกหุ้นกู้ การควบหรือเลิกบริษัท

  - เรื่องอื่นใดตามที่กฎหมายกำหนด

คณะกรรมการตรวจสอบ

ณ วันที่ 31 มีนาคม 2556 คณะกรรมการตรวจสอบมีจำนวนทั้งสิ้น 3 ท่าน ประกอบด้วย

  --------------------- --------------- ----------------------------------
  รายชื่อ                                 ตำแหน่ง

  1. พลเอกสมทัต          อัตตะนันทน์        ประธานกรรมการตรวจสอบ

  2. พล.ต.ท.ดร.ระพีพัฒน์   ปาละวงศ์         กรรมการตรวจสอบ

  3. นางสาวสุวรรณี        ลิมปนวงศ์แสน*     กรรมการตรวจสอบ
  --------------------- --------------- ----------------------------------

* กรรมการตรวจสอบที่มีความรู้ความสามารถทางบัญชีและการเงิน

ขอบเขตอำนาจหน้าที่ของคณะกรรมการตรวจสอบ

  “คณะกรรมการตรวจสอบ” มีหน้าที่ภายในขอบเขตที่กำหนดไว้ ดังต่อไปนี้

1)  สอบทานให้บริษัทมีการรายงานทางการเงินอย่างถูกต้อง และเปิดเผยอย่างเพียงพอ โดยการ

ประสานงานกับผู้สอบบัญชีภายนอกและผู้บริหารของบริษัทรับผิดชอบจัดทำรายงานทางการเงิน
ทั้งรายไตรมาสและรายประจำปี

2)  สอบทานให้บริษัทมีระบบการควบคุมภายในและการตรวจสอบภายในที่มีความเหมาะสมและมี

ประสิทธิผล โดยสอบทานร่วมกับผู้สอบบัญชีภายนอกและผู้ตรวจสอบภายใน (ถ้ามี)

3)  สอบทานการปฏิบัติงานของบริษัทให้เป็นไปตามกฎหมายว่าด้วยหลักทรัพย์และตลาด

หลักทรัพย์ ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

4)  พิจารณาคัดเลือกและเสนอแต่งตั้งผู้สอบบัญชีของบริษัท รวมถึงพิจารณาค่าตอบแทนของ

ผู้สอบบัญชีโดยคำนึงถึงความน่าเชื่อถือ
ความเพียงพอของทรัพยากรและปริมาณงานตรวจสอบของผู้สอบบัญชีนั้น
และประสบการณ์ของบุคลากรที่ได้รับมอบหมายให้ทำการตรวจสอบบัญชีของบริษัท
และเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

5)  พิจารณาเปิดเผยข้อมูลของบริษัท ในกรณีที่เกิดรายการเกี่ยวโยงหรือรายการที่อาจมีความ

ขัดแย้งทางผลประโยชน์ให้มีความถูกต้องและครบถ้วน

6)  ปฏิบัติงานอื่นใดตามที่คณะกรรมการบริษัทมอบหมายโดยความเห็นของคณะ กรรมการ

ตรวจสอบ เช่น ทบทวนนโยบายการบริหารทางการเงิน และบริหารความเสี่ยง
ทบทวนการปฏิบัติตามจรรยาบรรณทางธุรกิจของผู้บริหาร
ทบทวนร่วมกับผู้บริหารของบริษัทในรายงานที่สำคัญ ๆ ที่ต้องเสนอต่อสาธารณชนตามที่กฎหมายกำหนด
ได้แก่ บทรายงานและวิเคราะห์ของฝ่ายบริหาร เป็นต้น

7)  จัดทำรายงานกิจกรรมของคณะกรรมการตรวจสอบ โดยเปิดเผยไว้ในรายงานประจำปีของ

บริษัท ซึ่งรายงานดังกล่าวลงนามโดยประธานกรรมการตรวจสอบ รายงานดังกล่าวควรประกอบด้วย

-   ความเห็นเกี่ยวกับกระบวนการจัดทำและการเปิดเผยข้อมูลในรายงานทางการเงินของบริษัทถึงความถูกต้องครบถ้วนเป็นที่เชื่อถือได้

-   ความเห็นเกี่ยวกับความเพียงพอของระบบการควบคุมภายในของบริษัท

-   เหตุผลที่เชื่อว่าผู้สอบบัญชีของบริษัท เหมาะสมที่จะได้รับการแต่งตั้งต่อปีอีกวาระหนึ่ง

-   ความเห็นเกี่ยวกับการปฏิบัติตามกฎหมาย
    ว่าด้วยหลักทรัพย์และตลาดหลักทรัพย์หรือกฎหมายที่เกี่ยวข้องกับธุรกิจของบริษัท

-   ความเห็นเกี่ยวกับรายการที่อาจมีความขัดแย้งทางผลประโยชน์

-   จำนวนประชุมคณะกรรมการตรวจสอบ
    และการเข้าร่วมประชุมของกรรมการตรวจสอบแต่ละท่าน

-   ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
    (Charter)

-   รายงานอื่นใดที่คณะกรรมการตรวจสอบเห็นว่าผู้ถือหุ้นและผู้ลงทุนทั่วไป ควรทราบ
    ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัทเพื่อให้การปฏิบัติหน้าที่ของคณะกรรมการตรวจสอบมีประสิทธิภาพที่ดี
    คณะกรรมการตรวจสอบอาจแสวงหาความเห็นที่เป็นอิสระ
    จากที่ปรึกษาทางวิชาชีพอื่นใดเมื่อเห็นว่าจำเป็นก็ได้ ทั้งนี้ด้วยค่าใช้จ่ายของบริษัท

คุณสมบัติของกรรมการตรวจสอบ และ กรรมการอิสระ

1.  ถือหุ้นไม่เกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย

บริษัทร่วม หรือนิติบุคคลที่อาจมีความขัดแย้ง ทั้งนี้
ให้นับรวมการถือหุ้นของผู้ที่เกี่ยวข้องของกรรมการอิสระรายนั้นๆด้วย

2.  ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
    ที่ปรึกษาที่ได้รับเงินเดือน

ประจำหรือผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม หรือบริษัทย่อยลำดับเดียวกัน
หรือนิติบุคคลที่อาจมีความขัดแย้ง
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นขออนุญาตต่อสำนักงาน

3.  ไม่เป็นบุคคลที่มีความสัมพันธ์ทางสายโลหิต หรือ โดยการจดทะเบียนตามกฏหมาย ในลักษณะที่

เป็นบิดามารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร ผู้ถือหุ้นรายใหญ่
ผู้มีอำนาจควบคุม หรือบุคคลที่จะได้รับการเสนอชื่อเป็นผู้บริหารหรือผู้มีอำนาจควบคุมของบริษัท หรือ
บริษัทย่อย

4.  ไม่มีหรือเคยมีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม หรือนิติบุคคลที่

อาจมีความขัดแย้ง ในลักษณะที่อาจขัดขวางการใช้วิจารณญาณอย่างอิสระของตน
รวมทั้งไม่เป็นหรือเคยเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ หรือผู้บริหาร
ของผู้มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
หรือนิติบุคคลที่อาจมีความขัดแย้ง เว้นแต่ได้พ้นจากการมีลักษณะดังกล่าวมาแล้วไม่น้อยกว่าสองปี
ก่อนวันที่ยื่นขออนุญาตต่อสำนักงาน

5.  ไม่เป็นหรือเคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม หรือนิติบุคคลที่อาจมี

ความขัดแย้ง และไม่เป็นผู้ถือหุ้นรายใหญ่ กรรมการซึ่งไม่ใช่กรรมการอิสระ ผู้บริหาร
หรือหุ้นส่วนผู้จัดการของสำนักงานสอบบัญชี ซึ่งมีผู้สอบบัญชีของบริษัทใหญ่ บริษัทย่อย บริษัทร่วม
หรือนิติบุคคลที่อาจมีความขัดแย้งสังกัดอยู่
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ยื่นคำขออนุญาตต่อสำนักงาน

6.  ไม่เป็นหรือเคยเป็นผู้ให้บริการทางวิชาชีพใดๆ
    ซึ่งรวมถึงการให้บริการเป็นที่ปรึกษากฎหมายหรือที่

ปรึกษาทางการเงิน ซึ่งได้รับค่าบริการเกินกว่าสองล้านบาทต่อปีจาก บริษัท บริษัทใหญ่ บริษัทย่อย
บริษัทร่วม หรือนิติบุคคลที่อาจมีความขัดแย้ง ทั้งนี้ ในกรณีที่ผู้ให้บริการทางวิชาชีพเป็นนิติบุคคล
ให้รวมถึงการเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ ผู้บริหาร หรือหุ้นส่วนผู้จัดการ
ของผู้ให้บริการทางวิชาชีพนั้นด้วย
เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันยื่นคำขออนุญาตต่อสำนักงาน

7.  ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
    หรือ

ผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัท

8.  ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

คณะกรรมการบริหาร

ณ วันที่ 31 มีนาคม 2556 มีคณะกรรมการผู้บริหารจำนวน 4 ท่าน ประกอบด้วย

  ------------------ --------------- -----------------------------------------------
  รายชื่อ                              ตำแหน่ง

  1. นายรัช           ทองวานิช         ประธานกรรมการบริหาร

  2. นายขวัญชัย        ณัฏฐ์เศรษฐ์        กรรมการผู้จัดการ/(รักษาการ)กรรมการบริหารฝ่ายขาย,ผลิต
                                     ตรวจสอบคุณภาพ และซ่อมบำรุง

  3. นายราชัน         ควรหา           กรรมการบริหารฝ่ายบัญชีและการเงิน

  4. นายพีรพันธ์        จิวะพรทิพย์        กรรมการบริหารฝ่ายสนับสนุนและพัฒนาธุรกิจ
  ------------------ --------------- -----------------------------------------------

หมายเหตุ: นายขวัญชัย ณัฏฐ์เศรษฐ์ เข้ารักษาการตำแหน่งกรรมการบริหารฝ่ายผลิต
ตรวจสอบคุณภาพ และซ่อมบำรุง

ขอบเขตอำนาจหน้าที่ของคณะกรรมการบริหาร

1)  ให้มีอำนาจตัดสินใจในเรื่องการดำเนินงานที่สำคัญของบริษัท โดยกำหนดขอบเขต ประเภท
    หรือ

ขนาดของกิจการ วัตถุประสงค์
แนวทางและนโยบายของบริษัทภายในขอบเขตอำนาจที่ได้รับมอบหมาย
รวมถึงการกำกับดูแลการดำเนินงานโดยรวม ผลผลิต ความสัมพันธ์กับลูกค้า
และต้องรับผิดชอบต่อคณะกรรมการ

2)  พิจารณาเรื่องการลงทุนขยายงาน รวมถึงการซื้อขายสินทรัพย์ถาวรของบริษัทเพื่อเสนอต่อ

คณะกรรมการบริษัท

3)  มีอำนาจกระทำการและแสดงตนเป็นตัวแทนของกิจการต่อบุคคลภายนอกในกิจการที่เกี่ยวข้องและเป็น

ประโยชน์ต่อกิจการ

4)  พิจารณาเรื่องการระดมทุนของบริษัทเพื่อนำเสนอต่อคณะกรรมการบริษัท

5)  อนุมัติการแต่งตั้งที่ปรึกษาด้านต่างๆที่จำเป็นต่อการดำเนินงานของกิจการ

6)  ดำเนินกิจการที่เกี่ยวข้องกับการบริหารงานโดยทั่วไปของกิจการ

7)  พิจารณาอนุมัติแผนการปฏิบัติของแต่ละฝ่ายงานของบริษัท และพิจารณาอนุมัติคำขอจากฝ่ายงาน

ต่างๆ ของบริษัทที่เกินอำนาจสั่งการของฝ่ายงานนั้น

ทั้งนี้ การมอบหมายอำนาจหน้าที่และความรับผิดชอบของคณะกรรมการบริหารนั้น
การมอบอำนาจดังกล่าว
ผู้ได้รับมอบอำนาจนั้นต้องไม่มีอำนาจอนุมัติรายการที่บุคคลดังกล่าวหรือบุคคลที่อาจมีความขัดแย้ง
(“บุคคลที่อาจมีความขัดแย้ง”ให้มีความหมายตามที่กำหนดไว้ในประกาศของคณะกรรมการกำกับหลักทรัพย์และตลาดหลักทรัพย์)
มีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อย
ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการบริษัท และ/หรือ
ที่ประชุมผู้ถือหุ้น เพื่อพิจารณาและอนุมัติรายการดังกล่าวตามข้อบังคับของบริษัท
หรือกฎหมายที่เกี่ยวข้องกำหนด
เว้นแต่เป็นการอนุมัติรายการที่เป็นลักษณะการดำเนินธุรกรรมการค้าปกติทั่วไปของบริษัทที่เป็นไปตามนโยบายและหลักเกณฑ์ที่คณะกรรมการบริษัทได้พิจารณาอนุมัติไว้

คณะผู้บริหาร

ณ วันที่ 31 มีนาคม 2556 มีคณะผู้บริหารจำนวน 13 ท่าน ประกอบด้วย

  ----------------------------------- -----------------------------------
  รายชื่อ                               ตำแหน่ง

  1. นายบัญชา กำจัด                     ผู้จัดการฝ่ายผลิต

  2. นายสมศักดิ์ ศรีละม้าย                 ผู้จัดการฝ่ายผลิต

  3. นายฉลวย ไพนิตย์                    ผู้จัดการฝ่ายซ่อมบำรุง

  4. นายสกล พันธ์มุง                     ผู้จัดการฝ่ายคุณภาพสินค้า

  5. นายอรรณพ รัตนพรวิรุฬห์               ผู้จัดการฝ่ายห้องปฏิบัติการสี

  6. นางสาวเสาวนิตย์ สิริกรณ์กาญจน์         ผู้จัดการฝ่ายจัดซื้อ

  7. นางมันทนา หอระดาน                 ผู้จัดการฝ่ายบุคคล

  8. นายมงคล สุ่ยหาวงศ์                  ผู้จัดการเทคโนโลยีสารสนเทศ

  9. นายภาณุพงศ์ สินธุวรรณชัย              ผู้จัดการฝ่ายขาย

  10. นายสมพงศ์ นครังสุ                  ผู้จัดการฝ่ายวางแผนการผลิต

  11. นายกัษมา บุญญธนัง                  ผู้จัดการฝ่ายคลังสินค้า

  12. นางสาวอุติมา นาคใย                ผู้จัดการฝ่ายบัญชี-การเงิน

  13. นางสาวกรรณิกา บุญรอด              ผู้จัดการฝ่ายต้นทุน และงบประมาณ
  ----------------------------------- -----------------------------------

ขอบเขตอำนาจหน้าที่ของกรรมการผู้จัดการ และผู้บริหาร

1)  ควบคุมดูแลการดำเนินกิจการและ/หรือบริหารงานทั่วไปของบริษัท

2)  ดำเนินการหรือปฏิบัติงานให้เป็นไปตามนโยบาย แผนงาน และงบประมาณที่ได้อนุมัติจาก

คณะกรรมการบริษัท และ/หรือคณะกรรมการบริหารของบริษัท

3)  มีอำนาจอนุมัติ และมอบอำนาจช่วงอนุมัติเบิกจ่ายเพื่อการจัดซื้อจัดจ้าง ซึ่งทรัพย์สินและ

บริการเพื่อประโยชน์ของบริษัทซึ่งอำนาจการอนุมัติดังกล่าวจะเป็นการอนุมัติรายการปกติทั่วไปทางการค้าที่มีวงเงินไม่เกินตามที่คณะกรรม
การบริษัทกำหนด

4)  มีอำนาจออกคำสั่ง ระเบียบ ประกาศ บันทึก เพื่อให้การปฏิบัติงานเป็นไปตามนโยบาย และ

ผลประโยชน์ของบริษัท และเพื่อรักษาระเบียบวินัยการทำงานภายในองค์กร

5)  มีอำนาจกระทำการและแสดงตนเป็นตัวแทนของบริษัท ต่อบุคคลภายนอกในกิจการที่เกี่ยวข้อง

และเป็นประโยชน์ต่อบริษัท

6)  อนุมัติการแต่งตั้งที่ปรึกษาด้านต่าง ๆ ที่จำเป็นต่อการดำเนินงานของบริษัท

7)  เป็นผู้รับมอบอำนาจของบริษัทในการบริหารกิจการของบริษัทให้เป็นตามวัตถุประสงค์

ข้อบังคับ นโยบาย ระเบียบ ข้อกำหนด คำสั่ง
มติที่ประชุมผู้ถือหุ้นและ/หรือมติที่ประชุมคณะกรรมการบริษัทและคณะกรรมการบริหารทุกประการ

ทั้งนี้การมอบอำนาจให้แก่กรรมการผู้จัดการ
ตลอดจนการมอบอำนาจแก่บุคคลอื่นที่กรรมการผู้จัดการเห็นควร
จะไม่รวมถึงอำนาจและ/หรือการมอบอำนาจในการอนุมัติรายการใดที่ตนหรือบุคคลที่อาจมีความขัดแย้ง
มีส่วนได้เสีย หรืออาจมีความขัดแย้งทางผลประโยชน์อื่นใด
(ตามข้อบังคับของบริษัทและตามที่สำนักงานคณะกรรมการกำกับหลักทรัพย์และตลาดหลักทรัพย์กำหนด)
กับบริษัทหรือบริษัทย่อย
ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการบริษัท และ/หรือที่
ประชุมผู้ถือหุ้น เพื่อพิจารณาและอนุมัติรายการดังกล่าวตามข้อบังคับของบริษัท
หรือกฎหมายที่เกี่ยวข้องกำหนด
เว้นแต่เป็นการอนุมัติรายการที่เป็นลักษณะการดำเนินธุรกรรมการค้าปกติทั่วไปของบริษัทที่เป็นไปตามนโยบายและหลักเกณฑ์ที่คณะกรรมการบริษัทได้พิจารณาอนุมัติไว้

การกำหนดอำนาจอนุมัติวงเงิน

คณะกรรมการบริหาร มีอำนาจอนุมัติวงเงินตามขอบเขตที่คณะกรรมการกรรมการบริษัทกำหนดไว้ดังนี้

1.  คณะกรรมการบริหาร มีอำนาจอนุมัติการซื้อขายสินค้าและสินทรัพย์ในวงเงินไม่เกิน 50.00
    ล้านบาท

หากเกินจำนวนที่สามารถอนุมัติได้ ให้นำเสนอเพื่อขออนุมัติต่อที่ประชุมคณะกรรมการบริษัท

2.  กรรมการผู้จัดการ มีอำนาจอนุมัติการซื้อขายสินค้าและสินทรัพย์ในวงเงินไม่เกิน 10.00
    ล้านบาท หาก

เกินจำนวนที่สามารถอนุมัติได้ ให้นำเสนอเพื่อขออนุมัติต่อที่ประชุมคณะกรรมการบริหาร

  การสรรหากรรมการ

ในการคัดเลือกบุคคลที่จะแต่งตั้งเป็นคณะกรรมการบริษัท แม้ว่าบริษัทจะไม่มีคณะกรรมการสรรหา
แต่การสรรหากรรมการของบริษัทจะกระทำโดยคณะกรรมการเป็นผู้พิจารณาคัดเลือกโดยใช้หลักเกณฑ์ความรู้
ความสามารถ ประสบการณ์ วิสัยทัศน์ และความน่าเชื่อถือ รวมทั้งเป็นผู้มีคุณสมบัติ
และไม่มีลักษณะต้องห้ามตามที่กฎหมายกำหนด เพื่อนำเสนอต่อที่ประชุมผู้ถือหุ้นเพื่อพิจารณาแต่งตั้ง
โดยบริษัทได้กำหนดหลักเกณฑ์และวิธีการซึ่งสามารถสรุปสาระสำคัญได้ดังนี้

1.  คณะกรรมการบริษัทประกอบด้วยกรรมการอย่างน้อย 5 คน
    โดยกรรมการไม่น้อยกว่ากึ่งหนึ่งของ

จำนวนกรรมการทั้งหมดจะต้องมีถิ่นอยู่ในประเทศไทย

2.  การเลือกตั้งกรรมการโดยที่ประชุมผู้ถือหุ้นนั้น
    ให้ใช้วิธีเสียงข้างมากตามหลักเกณฑ์และวิธีการดังนี้

1.  ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตาม 2.1
    เลือกตั้งบุคคลเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

2.  บุคคลที่ได้รับคะแนนสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
    ให้ประธานที่ประชุมเป็นผู้ออกเสียงชี้ขาด

3.  ในการประชุมผู้ถือหุ้นสามัญประจำปีทุกครั้ง ให้กรรมการออกจากตำแหน่งเป็นจำนวนหนึ่งในสาม

ของจำนวนกรรมการในขณะนั้น ถ้าจำนวนกรรมการที่จะแบ่งออกกให้ตรงเป็นสามส่วนไม่ได้
ก็ให้ออกโดยจำนวนที่ใกล้ที่สุดกับส่วนหนึ่งในสาม
กรรมการที่จะต้องออกจากตำแหน่งในปีแรกและปีที่สองภายหลังจดทะเบียนนั้น ให้จับสลากกัน
ส่วนปีหลังๆต่อไป ให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
กรรมการซึ่งพ้นจากตำแหน่งอาจได้รับเลือกให้กลับเข้ามารับตำแหน่งอีกได้

4.  ในกรณีที่ตำแหน่งกรรมการว่างลงเพราะเหตุอื่นนอกจากถึงคราวออกตามวาระ
    ให้คณะกรรมการ

เลือกบุคคลซึ่งมีคุณสมบัติ และไม่มีลักษณะต้องห้ามตามกฎหมายว่าด้วยบริษัทมหาชนจำกัด
และกฎหมายว่าด้วยหลักทรัพย์และตลาดหลักทรัพย์
เข้าเป็นกรรมการแทนในการประชุมคณะกรรมการคราวถัดไป
เว้นแต่วาระของกรรมการผู้นั้นจะเหลือน้อยกว่า 2 เดือน
โดยบุคคลซึ่งเข้าเป็นกรรมการแทนดังกล่าวจะอยู่ในตำแหน่งของกรรมการได้เพียงเท่าวาระที่ยังเหลืออยู่ของกรรมการที่ตนเข้ามาแทน
โดยมติของคณะกรรมการดังกล่าวยังประกอบด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่

การเลือกคณะกรรมการตรวจสอบ/กรรมการอิสระ

ในส่วนของการเลือกคณะกรรมการตรวจสอบ/กรรมการอิสระนั้น
ที่ประชุมผู้ถือหุ้นของบริษัทเป็นผู้แต่งตั้งคณะกรรมการซึ่งจะประกอบด้วยคณะกรรมการตรวจสอบ/กรรมการอิสระจำนวน
3 ท่าน และกำหนดให้คณะกรรมการตรวจสอบ/กรรมการอิสระอยู่ในวาระคราวละ 3 ปี
โดยกรรมการตรวจสอบอย่างน้อย 1
ท่านจะต้องมีความรู้และประสบการณ์ด้านบัญชีและการเงินทีเพียงพอ
ซึ่งสามารถทำหน้าที่ในการสอบทานความน่าเชื่อถือของงบการเงินบริษัทได้

การเลือกคณะกรรมการบริหาร

คณะกรรมการบริษัทเป็นผู้มีอำนาจแต่งตั้งคณะกรรมการบริหารของบริษัท
ซึ่งกำหนดให้มีจำนวนไม่น้อยกว่า 3 คน
โดยคัดเลือกจากกรรมการหรือพนักงานหรือผู้มีความรู้ความสามารถ
โดยจะต้องไม่เป็นกรรมการตรวจสอบเพื่อให้ทำหน้าที่ดูแลบริหารกิจการของบริษัท
ตามที่คณะกรรมการบริษัทมอบหมายแทนคณะกรรมการบริษัท
โดยคณะกรรมการบริหารจะต้องรับผิดชอบโดยตรงต่อคณะกรรมการบริษัท

  ค่าตอบแทนกรรมการ

บริษัทมีนโยบายที่จะจ่ายค่าตอบแทนให้แก่กรรมการในรูปแบบเบี้ยประชุมต่อครั้ง ดังนี้

ประธานคณะกรรมการ จำนวนเงิน 30,000 บาท

กรรมการ จำนวนเงิน 30,000 บาท

ประธานคณะกรรมการตรวจสอบ จำนวนเงิน 20,000 บาท

กรรมการตรวจสอบ จำนวนเงิน 20,000 บาท

ค่าตอบแทนของคณะกรรมการทั้งคณะในปี 2555 รวมทั้งสิ้น ไม่เกิน 2,000,000 บาท
(สองล้านบาทถ้วน) และค่าตอบแทนของคณะกรรมการตรวจสอบทั้งคณะในปี 2555 รวมทั้งสิ้นไม่เกิน
500,000 บาท (ห้าแสนบาทถ้วน)
รวมถึงค่าบำเหน็จคณะกรรมการขึ้นอยู่กับการพิจารณาของคณะกรรมการซึ่งจะไม่เกินปีละ
2,000,000 บาท (สองล้านบาทถ้วน)

โดยในปี 2555 บริษัทมีการจ่ายค่าตอบแทนในรูปของเบี้ยประชุมให้กรรมการทั้งสิ้น 1,320,000
บาท ดังนี้

+-----------------+-----------+--------------------+------------------+
| รายชื่อ           |           | ตำแหน่ง             | ค่าตอบแทน(บาท)    |
|                 |           |                    |                  |
|                 |           |                    | ปี 2555           |
+=================+===========+====================+==================+
| 1. นายสุชาติ      | จิวะพรทิพย์  | ประธานกรรมการ      | 120,000          |
+-----------------+-----------+--------------------+------------------+
| 2. นายชาญชัย     | อัศวกาญจน์  | กรรมการ            | 120,000          |
+-----------------+-----------+--------------------+------------------+
| 3. นายธเนศพล    | มงคลรัตน์   | กรรมการ            | 120,000          |
+-----------------+-----------+--------------------+------------------+
| 4. นายขวัญชัย     | ณัฏฐ์เศรษฐ์  | กรรมการ            | 120,000          |
+-----------------+-----------+--------------------+------------------+
| 5. นายราชัน      | ควรหา     | กรรมการ            | 120,000          |
+-----------------+-----------+--------------------+------------------+
| 6. นายรัช        | ทองวานิช   | กรรมการ            | 120,000          |
+-----------------+-----------+--------------------+------------------+
| 7. พลเอกสมทัต    | อัตตะนันทน์  | กรรมการและปร       | 200,000          |
|                 |           | ะธานกรรมการตรวจสอบ |                  |
+-----------------+-----------+--------------------+------------------+
| 8.              | ปาละวงศ์   | กรรมกา             | 200,000          |
| พ               |           | รและกรรมการตรวจสอบ |                  |
| ล.ต.ท.ดร.ระพีพัฒน์ |           |                    |                  |
|                 |           |                    |                  |
+-----------------+-----------+--------------------+------------------+
| 9. นางสาวสุวรรณี  | ล         | กรรมกา             | 200,000          |
|                 | ิมปนวงศ์แสน | รและกรรมการตรวจสอบ |                  |
+-----------------+-----------+--------------------+------------------+
| รวม             |           |                    | 1,320,000        |
+-----------------+-----------+--------------------+------------------+

  การประชุมคณะกรรมการบริษัท

  การเข้าร่วมประชุมคณะกรรมการสำหรับในปี 2555 สรุปได้ดังนี้

  ----------------------------------------------------------------------------------------
  รายชื่อ                                    จำนวนเข้าประชุม/จำนวนการประชุม ปี 
                                           2555                          
  ------------------------ --------------- ----------------------------- -----------------
                                           คณะกรรมการตรวจสอบ             คณะกรรมการ

  1. นายสุชาติ               จิวะพรทิพย์        -                             4/4

  2. นายชาญชัย              อัศวกาญจน์        -                             4/4

  3. นายธเนศพล             มงคลรัตน์         -                             4/4

  4. นายขวัญชัย              ณัฏฐ์เศรษฐ์        -                             4/4

  5. นายรัช                 ทองวานิช         -                             4/4

  6. นายราชัน               ควรหา           -                             4/4

  7. พลเอกสมทัต             อัตตะนันทน์        4/4                           4/4

  8. พลตำรวจโท ดร.ระพีพัฒน์   ปาละวงศ์         4/4                           4/4

  9. นางสาวสุวรรณี           ลิมปนวงศ์แสน      4/4                           4/4
  ----------------------------------------------------------------------------------------

  การกำกับดูแลกิจการ

เพื่อให้เป็นไปตามนโยบายว่าด้วย “การกำกับดูแลกิจการที่ดี” บริษัทจึงได้นำหลักการดังกล่าว
เป็นแนวทางในการดำเนินงานของบริษัท โดยได้รับความเห็นชอบจากที่ประชุมคณะกรรมการบริษัท
ครั้งที่ 6/2551 ณ วันที่ 17 เมษายน 2551 ทั้งนี้ เพื่อให้บริษัทมีระบบบริหารจัดการที่มีประสิทธิภาพ
โปร่งใส ตรวจสอบได้ ซึ่งจะช่วยสร้างความเชื่อมั่นให้แก่ผู้ถือหุ้น ผู้ลงทุน ผู้มีส่วนได้ส่วนเสีย
และผู้เกี่ยวข้องทุกฝ่าย อันเป็นการเพิ่มมูลค่าและส่งเสริมการเติบโตอย่างยั่งยืนของบริษัท

หลักการกำกับดูแลกิจการที่ดีของบริษัท มีดังต่อไปนี้

1 สิทธิของผู้ถือหุ้น

บริษัทมีนโยบายส่งเสริมและสนับสนุนให้ผู้ถือหุ้นของบริษัทตระหนักในสิทธิและการใช้สิทธิของตนดังนี้

กำหนดให้มีการให้ข้อมูล วัน เวลา สถานที่ และวาระการประชุม
ตลอดจนข้อมูลทั้งหมดที่เกี่ยวข้องกับเรื่องทีต้องตัดสินใจในที่ปะชุมแก่ผู้ถือหุ้นเป็นการล่วงหน้าอย่างเพียงพอและทันเวลา
โดยบริษัทจะจัดส่งหนังสือนัดประชุมพร้อมทั้งข้อมูลประกอบการประชุมวาระต่าง ๆ
ให้ผู้ถือหุ้นรับทราบล่วงหน้าอย่างน้อย 7 วันก่อนวันประชุม หรืออย่างน้อย14
วันก่อนวันประชุมแล้วแต่กรณี และมีการลงประกาศหนังสือพิมพ์แจ้งวันนัดประชุมไม่น้อยกว่า 3
วันก่อนถึงวันประชุม นอกจากนี้
บริษัทยังจัดให้มีการเผยแพร่ข้อมูลดังกล่าวในเวปไซท์ของบริษัทเพื่อเปิดโอกาสให้ผู้ถือหุ้นได้มีเวลาศึกษาข้อมูลประกอบการประชุมล่วงหน้าอย่างเพียงพอ

1.  จัดส่งหนังสือมอบฉันทะพร้อมกับหนังสือนัดประชุมเพื่อสนับสนุนการใช้สิทธิออกเสียงของผู้ถือหุ้นใน

กรณีที่ผู้ถือหุ้นไม่สามารถเข้าร่วมประชุมด้วยตนเอง

2.  เปิดโอกาสให้ผู้ถือหุ้นสามารถเสนอความคิดเห็นและข้อซักถามได้ล่วงหน้าก่อนวันประชุม

3.  เปิดโอกาสให้ผู้ถือหุ้นสามารถเสนอความคิดเห็นและข้อซักถามได้ในที่ประชุมผู้ถือหุ้น

4.  กำหนดให้คณะกรรมการอย่างน้อยครึ่งหนึ่งของคณะกรรมการทั้งหมดเข้าร่วมประชุมผู้ถือหุ้น เพื่อ

ตอบข้อซักถามในที่ประชุม ซึ่งจะต้องมีกรรมการตรวจสอบอย่างน้อยหนึ่งคนเข้าร่วมประชุมด้วย

5. กำหนดให้ประธานในที่ประชุมต้องทำการชี้แจงเรื่องหลักเกณฑ์ในการลงคะแนน
สิทธิในการลงคะแนนซึ่งผู้ถือหุ้นที่มีส่วนได้เสียจะไม่มีสิทธิออกเสียงในเรื่องที่พิจารณา
และสิทธิของผู้ถือหุ้นในการคัดค้านการลงมติในแต่ละวาระ

6. จัดทำรายงานการประชุมโดยมีข้อมูลที่ครบถ้วน ถูกต้อง ชัดเจน
โดยระบุประเด็นที่ผู้ถือหุ้นซักถามและคำชี้แจงของคณะกรรมการต่อข้อซักถามดังกล่าว

7. เผยแพร่รายงานการประชุมผ่านสื่ออิเลคทรอนิกส์ของตลาดหลักทรัพย์และในเวปไซท์ของบริษัท
เพื่อให้ผู้ถือหุ้นสมารถตรวจสอบได้โดยไม่ต้องรอการส่งรายงานการประชุมดังกล่าวให้ผู้ถือหุ้นรับรองในการประชุมครั้งถัดไป

การปฏิบัติต่อผู้ถือหุ้นอย่างเท่าเทียมกัน

บริษัทมีนโยบายสร้างความเท่าเทียมกันให้เกิดขึ้นกับผู้ถือหุ้นกลุ่มต่าง ๆ
ทั้งผู้ถือหุ้นที่เป็นผู้บริหารและผู้ถือหุ้นที่ไม่เป็นผู้บริหาร รวมทั้งผู้ถือหุ้นส่วนน้อยและผู้ถือหุ้นที่เป็นต่างชาติ
ดังนี้

1.  ดำเนินการเผยแพร่ข้อมูลเกี่ยวกับการประชุมผู้ถือหุ้นให้ผู้ถือหุ้นทุกรายได้รับข้อมูลอย่างเท่าเทียมกัน

และไม่เพิ่มวาระการประชุมที่ไม่ได้แจ้งเป็นการล่วงหน้าโดยไม่จำเป็น

2.
เปิดโอกาสให้ผู้ถือหุ้นที่ไม่สามารถเข้าประชุมด้วยตนเองสามารถมอบฉันทะให้บุคคลอื่นเข้าร่วมประชุมแทน
โดยกำหนดทิศทางการออกเสียงของผู้รับมอบฉันทะได้

3. เปิดโอกาสให้ผู้ถือหุ้นทุกรายสามารถเสนอความคิดเห็นและข้อซักถามได้ล่วงหน้าก่อนการประชุม
และ

ระหว่างการประชุม

2.  เปิดโอกาสให้ผู้ถือหุ้นได้ใช้สิทธิในการแต่งตั้งกรรมการเป็นรายคน

3.  กำหนดให้ผู้ถือหุ้นที่เป็นกรรมการหรือผู้บริหารเปิดเผยข้อมูลเกี่ยวกับส่วนได้เสียของตนและผู้ที่

เกี่ยวข้อง และไม่มีสิทธิออกเสียงลงคะแนนในเรื่องที่มีส่วนได้เสียดังกล่าว

4.  แจ้งให้คณะกรรมการและผู้บริหารรับทราบภาระหน้าที่ในการรายงานการเปลี่ยนแปลงการถือครอง

หลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์ ตามมาตรา 59
แห่งพระราชบัญญัติหลักทรัพย์และตลาดหลักทรัพย์ พ.ศ. 2535

5.  กำหนดมิให้คณะกรรมการ ผู้บริหาร
    หรือผู้ปฏิบัติงานที่ได้รับทราบข้อมูลภายในเปิดเผยข้อมูลภายใน

ต่อบุคคลภายนอก หรือบุคคลที่ไม่มีหน้าที่ที่เกี่ยวข้อง และไม่ให้ซื้อขายหลักทรัพย์ของบริษัทในช่วง 1
เดือน ก่อนที่งบการเงินเผยแพร่ต่อสาธารณชน

บทบาทของผู้มีส่วนได้เสีย

บริษัทมีนโยบายในการส่งเสริมให้เกิดความร่วมมือระหว่างบริษัทกับผู้มีส่วนได้เสียกลุ่มต่าง ๆ
ซึ่งได้แก่ ผู้ถือหุ้นหรือผู้การสนับสนุนทางการเงิน ลูกค้า คู่ค้า พนักงานทุกระดับ
และชุมชนที่บริษัทตั้งอยู่ เป็นต้น
เพื่อสร้างเสริมผลการดำเนินงานของบริษัทและสร้างความมั่นคงอย่างยั่งยืนของกิจการ
โดยนอกจากการตระหนักถึงสิทธิของผู้มีส่วนได้เสียตามที่กฎหมายกำหนดแล้ว
บริษัทยังมีนโยบายการดูแลให้ผู้มีส่วนได้เสียกลุ่มต่าง ๆ ได้รับการปฏิบัติอย่างเท่าเทียมกัน ดังนี้

  พนักงาน : บริษัทได้ปฏิบัติกับพนักงานอย่างเท่าเทียมกัน และให้ผลตอบแทนที่เหมาะสม
  รวมทั้งการสร้างสภาพแวดล้อมในการการทำงานที่มีคุณภาพ

  คู่ค้า : บริษัทปฏิบัติต่อคู่ค้าอย่างเป็นธรรม
  และเป็นไปตามเงื่อนไขทางการค้าตามสัญญาที่ตกลงทำร่วมกัน
  และมีนโยบายในการสร้างและพัฒนาความสัมพันธ์กับคู่ค้าอย่างต่อเนื่อง

  ลูกค้า : บริษัทรับผิดชอบต่อลูกค้าโดยการรักษาคุณภาพและมาตรฐานของสินค้าและการให้บริการ
  รวมถึงการตอบสนองต่อความต้องการของลูกค้าให้ครบถ้วนและครอบคลุมให้มากที่สุดเพื่อมุ่งเน้นการสร้างความพึงพอใจแก่ลูกค้าในระยะยาว

  คู่แข่ง : บริษัทดำเนินธุรกิจตามกรอบการแข่งขันที่เป็นธรรม
  และพัฒนาตลาดให้เติบโตเพื่อผลประโยชน์ร่วมกันในอุตสาหกรรม

  เจ้าหนี้ : บริษัทปฏิบัติตามเงื่อนไขตามสัญญา รวมถึงการให้ข้อมูลต่าง ๆ ตามที่เจ้าหนี้ร้องขอ

  ชุมชม/สังคม:
  บริษัทรับผิดชอบในการดูแลมิให้การดำเนินงานของบริษัทส่งผลกระทบต่อสิ่งแวดล้อมของชุมชนและสังคม
  รวมทั้งการปฏิบัติตามกฎหมายและกฎระเบียบต่าง ๆ ที่เกี่ยวข้อง

การเปิดเผยข้อมูลและความโปร่งใส

คณะกรรมการของบริษัทมีนโยบายในการเปิดเผยข้อมูลสำคัญที่เกี่ยวข้องกับบริษัท
ทั้งข้อมูลทางการเงินและข้อมูลที่มิใช่ข้อมูลทางการเงินอย่างถูกต้อง ครบถ้วน ทันเวลา
และสามารถเข้าถึงได้ง่าย
โดยนอกจากการเปิดเผยข้อมูลตามหลักเกณฑ์ของตลาดหลักทรัพย์และสำนักงานกำกับหลักทรัพย์และตลาดหลักทรัพย์ผ่านช่องทางที่กำหนดแล้ว
บริษัทยังมีนโยบายในการเผยแพร่ข้อมูลต่าง ๆ
ที่สำคัญซึ่งอาจส่งผลกระทบต่อการตัดสินใจใช้สิทธิออกเสียงของผู้ถือหุ้น
หรือข้อมูลที่อาจส่งผลกระทบต่อราคาหลักทรัพย์ของบริษัท โดยผ่านช่องทางการเผยแพร่ข้อมูลต่าง ๆ
ของตลาดหลัทรัพย์และเวปไซท์ของบริษัท รวมถึงสื่อสาธารณชนต่าง ๆ
ซึ่งผู้ถือหุ้นและสาธารณชนสามารถเข้าถึงได้โดยง่ายอีกด้วย

ความรับผิดชอบของคณะกรรมการ

1.  โครงสร้างคณะกรรมการ

คณะกรรมการของบริษัทมีจำนวน 9 ท่าน ประกอบด้วย กรรมการที่มิได้เป็นกรรมการอิสระจำนวน 6
ท่าน ประกอบด้วยกรรมการที่เป็นผู้บริหาร จำนวน 3
ท่านและกรรมการซึ่งเป็นตัวแทนของผู้ถือหุ้นจำนวน 3ท่าน ซึ่งกรรมการดังกล่าวทุกท่านเป็นผู้มีความรู้
ความสามารถ และมีประสบการณ์ความชำนาญในธุรกิจของบริษัท
และมีกรรมการตรวจสอบซึ่งเป็นกรรมการอิสระจำนวน 3 ท่าน
ทำหน้าที่ถ่วงดุลในการออกเสียงพิจารณาเรื่องต่าง ๆ
และสอบทานการบริหารงานของฝ่ายบริหารเพื่อให้เกิดประโยชน์สูงสุดต่อบริษัท

บริษัทมีนโยบายในการแบ่งแยกตำแหน่งประธานกรรมการและกรรมการผู้จัดการให้เป็นคนละบุคคลกัน
เพื่อป้องกันมิให้บุคคลใดมีอำนาจโดยไม่จำกัด
โดยคณะกรรมการของบริษัทจะเป็นผู้กำหนดอำนาจหน้าที่
และคัดเลือกบุคคลเพื่อเข้าดำรงตำแหน่งทั้งสอง

บริษัทมีการแต่งตั้งเลขานุการบริษัทซึ่งทำหน้าที่ให้คำแนะนำด้านกฎหมายและกฎเกณฑ์ต่าง ๆ
ที่คณะกรรมการจะต้องทราบ และปฏิบัติหน้าที่ในการดูแลกิจกรรมของคณะกรรมการ
รวมทั้งประสานให้มีการปฏิบัติตามมติขอบคณะกรรมการ

2.  คณะอนุกรรมการ

คณะกรรมการบริษัทมีการแต่งตั้งคณะอนุกรรมการเพื่อช่วยในการกำกับดูแลกิจการของบริษัท 2 คณะ
ได้แก่

  1). คณะกรรมการตรวจสอบ ซึ่งประกอบด้วยกรรมการอิสระที่ไม่เป็นผู้บริหาร จำนวน 3 ท่าน
  และมีวาระการดำรงตำแหน่งตามระเบียบที่คณะกรรมการบริษัทกำหนด ไม่เกินคราวละ 3 ปี

  2). คณะกรรมการบริหาร ซึ่งประกอบด้วยกรรมการและผู้บริหารจำนวน 5 ท่าน

ทั้งนี้ คณะกรรมการบริษัทอาจแต่งตั้งคณะอนุกรรมการกำหนดค่าตอบแทนและคณะอนุกรรมการสรรหา
หรือคณะอนุกรรมการอื่น ๆ ตามที่เห็นสมควรและจำเป็น
โดยจะมีการกำหนดอำนาจหน้าที่ของคณะอนุกรรมการแต่ละชุดไว้อย่างชัดเจน
เพื่อทำหน้าที่เฉพาะในเรื่องที่ต้องการการดูแลอย่างใกล้ชิด
ซึ่งเป็นการประสิทธิภาพของคณะกรรมการเนื่องจากคณะอนุกรรมการสามารถเข้าถึงประเด็นที่พิจารณาได้ใกล้ชิดกว่า

3.  บทบาท หน้าที่ และความรับผิดชอบของคณะกรรมการ

คณะกรรมการของบริษัทประกอบด้วยบุคลากรที่มีความรู้ความชำนาญในการดำเนินธุรกิจ
รวมถึงผู้ทรงคุณวุฒิที่มีความรู้ความสามารถในสาขาต่าง ๆ
และมีความเป็นอิสระในการสอบทานการดำเนินงานของบริษัท
คณะกรรมการของบริษัทจะทำหน้าที่ในการการกำหนดวิสัยทัศน์ ภารกิจ กลยุทธ์
เป้าหมายทางการเงิน ความเสี่ยง แผนงาน และงบประมาณ รวมทั้งกำกับ ควบคุม
ดูแลให้ฝ่ายจัดการดำเนินงานตามนโยบายและแผนที่กำหนดไว้อย่างมีประสิทธิภาพและประสิทธิผล

คณะกรรมการของบริษัทได้จัดทำข้อพึงปฏิบัติที่ดีเกี่ยวกับจริยธรรม (Code of Conduct)
เพื่อสื่อสารให้คณะกรรมการ ผู้บริหารและพนักงานทุกคนรับทราบและถือปฏิบัติ โดยมีหัวข้อต่าง ๆ
สรุปได้ดังนี้

  จรรยาบรรณทางด้านการดำเนินธุรกิจ

-   การดำเนินธุรกิจด้วยความซื่อสัตย์สุจริต โปร่งใสและยุติธรรม

-   การปฏิบัติตามกฎหมาย กฎระเบียบต่าง ๆ ที่เกี่ยวข้อง และการปฏิบัติตามจารีต ประเพณี
    และศีลธรรมอันดี

-   การบันทึกและให้ข้อมูลที่เป็นความจริง ถูกต้อง โปร่งใส และ ตรวจสอบได้

-   การรักษาความลับขององค์กร

-   การขัดกันของผลประโยชน์

-   การดูแลรักษาทรัพย์สินขององค์กร

-   การปฏิบัติงานโดยใช้ทักษะ ความรู้ ความสามารถอย่างมีประสิทธิภาพ

-   การมีส่วนร่วมในกิจกรรมภายนอก และองค์กรชุมชนต่างๆ

-   การจัดซื้อและจัดหาอย่างเป็นธรรม

-   การจ้างงานอย่างโปร่งใส

-   บรรยากาศในการทำงานที่ดีอย่างมีมาตรฐาน

-   การแข่งขันทางการค้าอย่างเสรีและเป็นธรรม

  จรรยาบรรณของพนักงาน

-   ความซื่อสัตย์

-   การรักษาข้อมูลและเอกสารอันเป็นความลับ

-   การรักษาดูแลทรัพย์สิน

-   การยึดมั่นในวิชาชีพ

-   การทำธุรกิจส่วนตัว

-   การซื้อขายหลักทรัพย์ของบริษัทและการใช้ข้อมูลภายใน

-   กิจกรรมทางการเมือง

-   กิจกรรมทางศาสนา

การพิจารณาตัดสินใจในเรื่องที่จะก่อให้เกิดความขัดแย้งในผลประโยชน์นั้น
คณะกรรมการของบริษัทจะกำหนดให้กรรมการหรือฝ่ายจัดการที่เป็นผู้ถือหุ้นไม่มีสิทธิออกเสียงลงคะแนนในเรื่องที่มีส่วนเกี่ยวข้อง
เพื่อความเป็นอิสระในการตัดสินใจ
และจะเปิดเผยข้อมูลในสาธารณชนรับทราบโดยทันทีเพื่อความโปร่งใสในการทำงาน

นอกจากนี้ บริษัทยังได้ว่าจ้างบุคคลภายนอก(outsource)
เป็นหน่วยงานตรวจสอบภายในเพื่อทำหน้าที่ตรวจสอบดูแลระบบการควบคุมภายในและตรวจสอบรายการที่สำคัญอย่างสม่ำเสมอ
เพื่อให้มีความมั่นใจว่าบริษัทมีระบบที่มีประสิทธิผลซึ่งจะส่งเสริมความน่าเชื่อถือให้กับงบการเงิน
ทั้งนี้โดยคณะกรรมการตรวจสอบเข้าสอบทานความมีประสิทธิภาพของระบบควบคุมภายในอีกชั้นหนึ่ง
ซึ่งครอบคลุมทั้งการดำเนินงาน และการกำกับดูแลการปฏิบัติงาน (Compliance Control)
การจัดการความเสี่ยงและการให้ความสำคัญต่อรายการผิดปกติทั้งหลาย

4.  การประชุมคณะกรรมการ

บริษัทจะจัดให้มีการประชุมคณะกรรมการบริษัทอย่างสม่ำเสมออย่างน้อย 3 เดือนต่อครั้งหนึ่ง
โดยจะมีวาระการประชุมพร้อมเอกสารประกอบส่งให้กรรมการทุกคนล่วงหน้าไม่น้อยกว่า 7 วัน
เพื่อให้กรรมการได้มีเวลาพิจารณาและศึกษาข้อมูลอย่างเพียงพอ
อีกทั้งมีเลขานุการบริษัททำหน้าที่ดูแลกิจกรรมของคณะกรรมการบริษัท
บันทึกรายงานการประชุมและต้องจัดเก็บไว้อย่างถูกต้องครบถ้วนสามารถตรวจสอบได้

5.  การประเมินตนเองของคณะกรรมการ

บริษัทจะจัดให้มีการประเมินผลการปฏิบัติงานของคณะกรรมการอย่างสม่ำเสมออย่างน้อย 3 เดือนต่อ
1 ครั้ง เพื่อพิจารณาปรับปรุงแก้ไข
โดยจะมีการกำหนดหลักเกณฑ์เพื่อใช้เปรียบเทียบผลการปฏิบัติงาน

6.  ค่าตอบแทนกรรมการและผู้บริหาร

ค่าตอบแทนของกรรมการ คือ ค่าเบี้ยประชุม
ซึ่งจะต้องอยู่ในเกณฑ์เฉลี่ยเมื่อเทียบกับอุตสาหกรรมเดียวกัน
โดยจะคำนึงถึงความเพียงพอต่อหน้าที่และความรับผิดชอบ ซึ่งกรรมการต้องรับผิดชอบ
ส่วนผู้บริหารจะได้รับผลตอบแทนที่เป็นเงินเดือนและโบนัสประจำปีโดยพิจารณาจากผลการดำเนินงานของบริษัทเป็นสำคัญ
ค่าตอบแทนรายปีของคณะกรรมการและผู้บริหารรวมกันจะต้องเป็นจำนวนไม่สูงผิดปกติเมื่อเทียบกับผลตอบแทนโดยเฉลี่ยของบริษัทที่จดทะเบียนในตลาดหลักทรัพย์ฯ
ทั้งนี้จะคำนึงผลประโยชน์สูงสุดของผู้ถือหุ้นเป็นหลัก ทั้งนี้
ค่าตอบแทนของกรรมการจะต้องได้รับการอนุมัติจากการประชุมสามัญผู้ถือหุ้นประจำปีของทุกปี

7.  การพัฒนา

บริษัทมีนโยบายส่งเสริมการฝึกอบรมแก่ผู้ที่เกี่ยวข้องในระบบการกำกับดูแลกิจการของบริษัท
เพื่อให้มีการปรับปรุงการปฏิบัติงานอย่างต่อเนื่อง และมีการจัดทำเอกสารและแผนงานที่เป็นระบบ
เพื่อให้ผู้ที่เข้ามารับตำแหน่งสามารถดำเนินการอย่างต่อเนื่องได้
ในกรณีที่มีการเปลี่ยนแปลงกรรมการ

  นโยบายและวิธีการดูแลผู้บริหารในการนำข้อมูลภายในของบริษัทไปใช้

บริษัทมีนโยบายและวิธีการดูแลกรรมการและผู้บริหารในการนำข้อมูลภายในของบริษัท ซึ่ง
ยังไม่เปิดเผยต่อสาธารณะชนไปใช้เพื่อแสวงหาประโยชน์ส่วนตน รวมทั้งการซื้อขายหลักทรัพย์ ดังนี้

-   ให้ความรู้แก่กรรมการรวมทั้งผู้บริหารฝ่ายต่างๆ
    เกี่ยวกับหน้าที่ที่ต้องรายงานการถือครองหลักทรัพย์ของตน คู่สมรส
    และบุตรที่ยังไม่บรรลุนิติภาวะ ต่อ สำนักงาน กลต. และตลาดหลักทรัพย์ตาม มาตรา 59
    และบทกำหนดโทษ ตามมาตรา 275 แห่งพระราชบัญญัติหลักทรัพย์และตลาดหลักทรัพย์ พ.ศ.
    2535

-   บริษัทจะกำหนดให้ผู้บริหารรายงานการเปลี่ยนแปลงการถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
    ตามมาตรา 59 แห่งพระราชบัญญัติหลักทรัพย์ และตลาดหลักทรัพย์ พ.ศ. 2535
    และจัดส่งสำเนารายงานนี้ให้แก่บริษัทในวันเดียวกับวันที่ส่งรายงานต่อสำนักงานคณะกรรมการกำกับหลักทรัพย์และตลาดหลักทรัพย์

-   บริษัทได้ดำเนินการส่งหนังสือเวียนแจ้งให้ผู้บริหารทราบว่า
    ผู้บริหารที่ได้รับทราบข้อมูลภายในที่เป็นสาระสำคัญ ซึ่งมีผลต่อการเปลี่ยนแปลงราคาหลักทรัพย์
    จะต้องระงับการซื้อขายหลักทรัพย์ของบริษัทในช่วง 1 เดือน
    ก่อนที่งบการเงินหรือข้อมูลภายในนั้นจะเปิดเผยต่อสาธารณชน
    และห้ามไม่ให้เปิดเผยข้อมูลที่เป็นสาระสำคัญนั้นต่อบุคคลอื่น

บริษัทได้กำหนดโทษทางวินัยสำหรับผู้แสวงหาผลประโยชน์จากการนำข้อมูลภายในบริษัทไปใช้หรือนำไปเปิดเผยจนอาจทำให้บริษัทได้รับความเสียหาย
โดยพิจารณาลงโทษตามควรแก่กรณี ได้แก่ การตักเตือนด้วยวาจา การตักเตือนเป็นตัวหนังสือ
การภาคทัณฑ์ ตลอดจนการเลิกจ้างพ้นสภาพการเป็นพนักงานด้วยเหตุ ไล่ออก
ปลดออกหรือให้ออกแล้วแต่กรณี เป็นต้น

  บุคลากร

ณ วันที่ 31 ธันวาคม 2555 บริษัทมีพนักงานทั้งหมด 214 คน (ไม่รวมผู้บริหารจำนวน 5 ท่าน)
แยกเป็นพนักงานฝ่ายโรงงานจำนวน 148 คน และ ฝ่ายสำนักงานจำนวน 66 คน
โดยมีการจ่ายค่าตอบแทนที่เป็นตัวเงินให้แก่พนักงานที่ไม่ใช่ผู้บริหารสำหรับบริษัท อันได้แก่ เงินเดือน
โบนัส ค่าแรง ค่าล่วงเวลา ค่าครองชีพและเงินสมทบกองทุนสำรองเลี้ยงชีพ เป็นจำนวน
62,458,873.80 ล้านบาท

ค่าตอบแทนอื่น

บริษัทได้กำหนดให้มีการจ่ายเงินสมทบกองทุนสำรองเลี้ยงชีพซึ่งได้จัดตั้งขึ้นตั้งแต่วันที่ 6 ธันวาคม
2548 ในอัตราร้อยละ 3 ของเงินได้ โดยเริ่มสมทบตั้งแต่วันที่ 1 มกราคม 2549 โดยในปี 2555
บริษัทได้มีการจ่ายเงินสมทบกองทุนสำรองเลี้ยงชีพให้แก่พนักงานและผู้บริหารรวม 1,411,274.71
ล้านบาท

สวัสดิการ/ ค่าตอบแทนอื่น นอกเหนือจากค่าตอบแทนกรรมการสำหรับผู้บริหาร

บริษัท ได้มีการให้รถประจำตำแหน่งกับคณะกรรมการบริหาร จำนวน 5 คน ดังนี้

+-------------+----------+-----+-----+-----+---------+--------------+
| รายชื่อ       | ตำแหน่ง   | ร   | ค่า  | จ   | วันสิ้นสุด  | บริษัทผู้ให้เช่า   |
|             |          | ุ่นรถ | เช่า | ำนว |         |              |
|             |          |     | ต่อเ | นปีท | สัญญาเช่า |              |
|             |          |     | ดือน | ี่เช่า |         |              |
|             |          |     | (บ  |     |         |              |
|             |          |     | าท) |     |         |              |
+-------------+----------+-----+-----+-----+---------+--------------+
| นายรัช       | ปร       | LE  | 95, | 4 ปี | 1       | ก            |
| ทองวานิช     | ะธานกรรม | XUS | 230 |     | กุมภาพันธ์ | รุงไทยคาร์เร้นท์ |
|             | การบริหาร |     |     |     | 2559    |              |
|             |          |     |     |     |         | แอนด์ ลีส      |
|             |          |     |     |     |         | จำกัด(มหาชน)  |
+-------------+----------+-----+-----+-----+---------+--------------+
| นายขวัญชัย    | กรรมก    | BMW | 74, | 4 ปี | 27      | ทีเอสเอส      |
| ณัฏฐ์เศรษฐ์    | ารผู้จัดการ | 525 | 900 |     | กันยายน  | ออโตเรนทอล   |
|             |          | D   | .00 |     | 2559    | จำกัด         |
+-------------+----------+-----+-----+-----+---------+--------------+
| นายราชัน     | กรรม     | HO  | 31, | 4 ปี | 5       | ทีเอสเอส      |
| ควรหา       | การบริหาร | NDA | 030 |     | มกราคม  | ออโตเรนทอล   |
|             | ฝ่ายบัญ    | CR  | .00 |     | 2560    | จำกัด         |
|             | ชี-การเงิน | V   |     |     |         |              |
+-------------+----------+-----+-----+-----+---------+--------------+
| รายชื่อ       | ตำแหน่ง   | ร   | ค   | จ   | วันสิ้นสุด  | บริษัทผู้ให้เช่า   |
|             |          | ุ่นรถ | ่าเช | ำนว | สัญญาเช่า |              |
|             |          |     | ่าต่อ | นปีท |         |              |
|             |          |     | เดือ | ี่เช่า |         |              |
|             |          |     | น(บ |     |         |              |
|             |          |     | าท) |     |         |              |
+-------------+----------+-----+-----+-----+---------+--------------+
| นายพีรพันธ์    | กรรม     | TOY | 32, | 4 ปี | 10      | ก            |
| จิวะพรทิพย์    | การบริหาร | OTA | 635 |     | กันยายน  | รุงไทยคาร์เร้นท์ |
|             | ฝ        | Ca  | .00 |     | 2559    |              |
|             | ่ายสนับสนุน | mry |     |     |         | แอนด์ ลีส      |
|             |          | 2.5 |     |     |         | จำกัด(มหาชน)  |
|             | และ      | HV  |     |     |         |              |
|             | พัฒนาธุรกิจ |     |     |     |         |              |
+-------------+----------+-----+-----+-----+---------+--------------+
| นายธเนศพล   | กรร      | NIS | 31, | 4 ปี | 9       | ก            |
| มงคลรัตน์     | มการบริษัท | SAN | 886 |     | มกราคม  | รุงไทยคาร์เร้นท์ |
|             |          | TE  | .00 |     | 2559    |              |
|             | และ      | ANA |     |     |         | แอนด์ ลีส      |
|             | ที่ปรึกษา   | 25  |     |     |         | จำกัด(มหาชน)  |
|             |          | 0XV |     |     |         |              |
+-------------+----------+-----+-----+-----+---------+--------------+

  ข้อพิพาทด้านแรงงานในระยะเวลา 3 ปีที่ผ่านมา

-   ไม่มี –

นโยบายการพัฒนาบุคลากร

 บริษัทได้กำหนดแนวทางความรู้ในการอบรมพนักงาน โดยแบ่งเป็น 2 ด้านดังนี้

  1. ความรู้ด้านการปฏิบัติงาน
  บริษัทมุ่งเน้นการให้ความรู้กับพนักงานในเรื่องกระบวนการหรือขั้นตอน
  พร้อมทั้งเทคนิคในการทำงาน เพื่อให้การทำงานเป็นไปอย่างถูกวิธี มีความปลอดภัย
  และได้มาซึ่งสินค้าที่มีคุณภาพ นอกจากการให้ความรู้ในด้านการปฏิบัติงาน
  บริษัทมีการอบรมในการเสริมสร้างระเบียบวินัยในการทำงาน และทัศนคติที่ดีต่อองค์กร
  รวมทั้งบริษัทเปิดโอกาสให้พนักงานทุกคนมีส่วนร่วมในการพัฒนาองค์กรโดยเสนอแนะวิธีการปรับปรุงการทำงานภายในหน่วยงานของตนเองเพื่อให้การทำงานมีประสิทธิภาพมากยิ่งขึ้น

  2.ความรู้ด้านการบริหาร บริษัทส่งเสริมการให้ความรู้แก่พนักงานในการบริหารจัดการ เทคนิค
  หรือวิธีการจัดการสมัยใหม่ โดยจัดให้มีการฝึกอบรมภายใน
  รวมทั้งมีการจัดส่งพนักงานไปอบรมภายนอก

 บริษัทมีนโยบายในการพิจารณาแต่งตั้งหรือเลื่อนตำแหน่งให้เหมาะสมเป็นประจำทุกปี สำหรับพนักงานที่มีความรู้ความสามารถ ตามแผนงานของความเจริญก้าวหน้าทางอาชีพ (Career Path) รวมทั้งการสนับสนุนพนักงานในการเข้าอบรมและสัมมนาในหลักสูตรต่าง ๆ ที่เกี่ยวข้องกับการทำงาน

  สำหรับกรรมการและผู้บริหารระดับสูงของบริษัทนั้น
  บริษัทสนับสนุนให้เข้าร่วมการอบรมกับสมาคมส่งเสริมสถาบันกรรมการบริษัทไทย (IOD)
  และหลักสูตรอื่นๆ
  เพื่อเสริมสร้างความรู้ความเข้าใจในบทบาทหน้าที่และทักษะของการดำรงตำแหน่งกรรมการและผู้บริหาร